cyanic-selkie/wikianc huggingface dataset:
EXO
EXO (Էքսո, հանգըլ՝ 엑소), հարավկորեաչինական հայտնի բոյ բենդ։ Խումբը ստեղծել է S.M․ Entertainment- ը։ Խումբը դեբյուտն արել է 12 հոգանոց կազմով։ Ունի 3 սաբ-խմբեր(ենթախմբեր)՝ EXO-K(անդամներ՝Սուհո, Չանյոլ, ԴիՕ, Բեքհյոն, Քայի, Սեհուն ) և EXO-M(անդամներ՝ Շյումին, Լեյ, Չեն և նախկին անդամները՝ Քրիս, Լու Հան, Թաո ) և EXO-CBX(Չեն, Բեքհյոն, Շյումին)։ Խումբն իր երգերը թողարկում է 2 տարբերակներով՝ մի տարբերակը չինարեն, իսկ մյուսը՝ կորեերեն լեզուներով։
2014 թվականի մայիսին Քրիսը դատի է տալիս S.M Entertainment-ին՝ խմբից հեռանալու համար ։ Նույն թվականի հոկտեմբերին կազմակերպությանը դատի է տալիս նաև Լու Հանը՝ նույնպես խմբից դուրս գալու նպատակով ։ 2015 թվականին կազմակերպությանը դատի է տալիս նաև Թաոն, նորից նույն նպատակով, ինչ նախորդ երկու անդամները ։ Այժմ խմբում գործունեություն են ծավալում 9 հոգի` Xiumin, Suho, Lay, Baekhyun, Chen, Chanyeol, D.O., Kai, Sehun։
Անվանում
EXO անունը վերցված է exoplanet բառից, որը նշանակում է արեգակնային համակարգից դուրս գտնվող մոլորակ։
2006-2012 թվականներ։ Խմբի կազմավորումը և դեբյուտը
EXO-M-ի առաջնորդը՝ Քրիս Վուն, կազմակերպությանը միացել է 2008-ին՝ հաջող կերով անցնելով Կանադայում անցկացված լսումները։ Նույն տարվա ընթացքում լսումներն անցավ նաև Լեյը՝ անցնելով Շանհայում կազմակերպված լսումները։ Շյումինը, լսումների գալով իր ընկերոջ հետ, անցավ լսումները և գրավեց 2-րդ տեղը։ Հետևելով Լուհանի գործունեությանը՝ նրան լսումների է հրավիրել կազմակերպության ներկայացուցիչը, նույնպես և Թաոյին։ Վերջին անդամը Չենն էր, ով միացավ կազմակերպությանը 2011-ին։
2011 թվականի մայիսին S․M․ կազմակեպությունը հայտարարեց նոր փոփ խմբի մասին։ Մինչ խմբի դեբյուտը անձնակազմում կատարվել են բազմաթիվ փոփոխություններ։ Այնուամենայնիվ, խմբի անձնակազմի վերջնական կազմավորումից հետո կազմակերպությունը թիզեր-հոլովակների միջոցով ապագա երկրպագուներին իմաց տվեց խմբի անդամների մասին։
2012 թվականի ապրիլի 8-ն տեղի ունեցավ խմբի պաշտոնական դեբյուտը՝ «Մամա» մինի-ալբոմով, որի գլխավոր սինգլը նույնանուն «Մամա» երգն էր։ Նույն օրվա ընթացքում EXO-K-ը ելույթ է ունեցել Կորեայի շոուներից մեկում, իսկ EXO-M-ը՝ Չինաաստանում։
2013 թվական։ XOXO և Miracles in December
Դեբյուտից մեկ տարի անց խումբը վերադարձավ «Xoxo։ Kiss & Hug» ալբոմով։ Ալբոմը ուներ երկու տարբերակներ՝ «XOXO: Kiss»(կորեական) և«XOXO: Hug»(չինական)։ Գլխավոր երգը Wolf-ն էր, որի ժամանակ անդամները ներկայանում էին մարդագայլ-ի կերպարով։ Մեկ շաբաթ անց երգի չինական և կորեական տարբերակները տեղ էին գտել Billboard-ում։ «Growl»-ը թողարկվեց օգոստոսսի 1-ին։ Կորեական Inkigayo երաժշտական հաղորդման ժամանակ երգը հավաքեց 10 554 բալ՝ դրանով իսկ ռեկորդ սահմանելով։ 3 շաբաթվա ընթացքում կորեական երաժշտական հաղորդումների ժամանակ նրանք ստացան 10 հաղթանակներ։ MAMA-ի (Mnet Asian Music Awardas) ժամանակ Խոստումնալից ապագա ունեցող խումբը ստացավ իր առաջին գլխավոր մրցանակը՝ «տարվա ալբոմ»։ Էքսոն եղավ ամենաերիտասարդ կորեական խումբը, որ ստացավ այս կարգի մրցանակ։
Հուլիսի 15֊ին ներկայացվեց դորամա-տեսահոլովակի առաջին դրվագը։ Սեպտեմբերի 4֊ին դուրս եկավ երկրորդը։ Հեռուստադիտողը տեսավ սերիալ 12 տղաների մասնակցությամբ, իսկ տեսահոլովակում հնչող երաժշտությունը խմբի առաջին ամբողջական ալբոմի երգերից էր։ Ինչպես տեսահոլովակները, այնպես էլ դորաման ներկայացված էր երկու տարբերակով՝ կորեերենով և չինարենով։
Դեկտեմբերի 9֊ին խումբը ներկայացրեց ձմեռային մինի ալբոմ «Miracles in December» անվանմամբ։
EXO-ի վերադարձը «Overdose» մինի ալբոմով նախատեսված էր 2014 թվականի ապրիլի 15֊ին, սակայն «Սևոլ» լաստանավի ողբերգության պատճառով այն հետաձգվեց մինչև մայիսի 7֊ը։
Օգոստոսի 6֊ին SM ընկերությունը պաշտոնապես հայտարարեց EXO֊ի ֆանակումբի անունը EXO-L, որը նշանակում է Love―սեր։ Բացի այդ L-ն այն տառն է, որը գտնվում է K-ի և M-ի միջև։ L֊ն ներկայացնում է այն ֆաներին, որոնք աջակցում են իրենց սիրելի խմբին։ EXO-ն ունի իր պաշտոնական կայքը, հատուկ ֆաների համար, որն այժմ այցելում է ավելի քան 4.6 միլիոն մարդ։
2017 թվականին հուլիսի 9ին SM Entertaimant-ը ներկայացրեց առաջին տիզերը 4-րդ լիարժեք ալբեոմի "The War" :Ամբողջ շաբաթվա ընթացքում ներկայացվեցին տիզերներ յուրաքանչյուր մասնակցի հետ, սակայն այս քամբեքին չէր մասնակցում Լեյը Չինաստանում ունեցած գրաֆիկի պատճառով։Քամբեքից մեկ օր առաջ(17 հուլիս) SM-ը ներկայացրեց խմբային տիզերը և հուլիսի 18ին ներկայացվեց ամբողջական տեսահոլովակը 2 ձևով ՝ կորերեն և չիներեն տարբերակներով։
EXO-CBX
2016 թվականի հոկտեմբերի 5-ին S.M. Entertainment-ը հայտարարել է EXO-ի առաջին ենթախմբի մասին, կազմված երեք անդամներից՝ Չենը, Բեքհյոնը և Սիումինը։ Ավելի վաղ նրանց թողարկել են «Լուսնի սիրահարները։ Գորյոյի ալ կարմիր սրտերը» դորամայի OST-ը։ Հոկտեմբերի 24-ին հայտարարվել է ենթախմբի անվանումը՝ EXO-CBX (մասնակիցների անունների առաջին տառերը)։ Ենթախումբը թողարկել է առաջնաելույթային «Hey Mama!» մինի ալբոմը և տեսահոլովակ նույն անվանումով հոկտեմբերի 31- ին։
Համերգներ
EXO From EXO Planet #1 – The Lost Planet (2014):
EXO PLANET #2 – The EXO'luXion(2015): EXO PLANET #2 – The EXO'luXion(2016): EXO PLANET #3 – EXO'rDIUM(2016)
Ծանոթագրություններ
Կատեգորիա:Հարավկորեական երաժշտական խմբեր Կատեգորիա:S.M. Entertainment Կատեգորիա:2012 հիմնադրված երաժշտական խմբեր Կատեգորիա:Քեյ փոփ երաժշտական խմբեր
Սիպել
Սիպել, գյուղ Արևմտյան Հայաստանում, Բիթլիսի վիլայեթի Սղերդի գավառում ։ Գտնվում է Սղերդ քաղաքից 36 կմ հյուսիս-արևելք ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Հանգիստ մարտից հետո
«Հանգիստ մարտից հետո» («Отдых после боя»), խորհրդային գեղանկարիչ, ակադեմիկոս Յուրի Նեպրինցևի նկարը, որը ստեղծվել է 1951 թվականին, որտեղ գեղանկարչական միջոցներով տաղանդավոր կերպով փոխանցվել է ժողովրդի հոգևոր միասնության գաղափարը պատերազմական փորձությունների տարիներին։
1952 թվականին ստացել է Ստալինյան առաջին աստիճանի մրցանակ։
Պատմություն
Նեպրինցևին կտավի մտահղացումը հուշել են ռազմական տարիների անձնական դիտարկումներն ու ապրումները, ինչպես նաև Ալեքսանդր Տվարդովսկու «Վասիլի Տյորկին» հայտնի պոեմը։ Պատերազմի սկսվելուց հետո նկարիչը կամավոր մեկնել է ռազմաճակատ, ծառայել է Կարմիրդրոշակակիր Բալթյան նավատորմի կործանիչ գումարտակում և գործող զորամասերում, մասնակցել Լենինգրադի պաշտպանությանը։
Նկարի վրա լարված աշխատանքը շարունակվել է 1949-1951 թվականներին և պսակվել հեղինակի մեծ հաջողությամբ։ Մոսկվայի Համամիութենական գեղարվեստական ցուցահանդեսում ցուցադրված նկարն արժանացել է հանդիսատեսի և մասնագետների բարձր գնահատականին։ 1952 թվականին «Հանգիստ մարտից հետո» նկարի համար Յուրի Նեպրինցևը արժանացել է Ստալինյան առաջին աստիճանի մրցանակի։ Կտավի միլիոնավոր վերարտադրություններ տարածվել են ամբողջ երկրում, ինչն արժանիորեն այն դարձրել է խորհրդային կերպարվեստի ամենահայտնի և ամենասիրելի ստեղծագործություններից մեկը ։
«Հանգիստ մարտից հետո» նկարի բնօրինակը նվիրել է ՉԺՀ ղեկավար Մաո Ցզեդունին։ 1953 թվականին Յուրի Նեպրինցևը նկարել է երկրորդ հեղինակային տարբերակը Մեծ Կրեմլի պալատի Գեորգիևյան դահլիճի համար, իսկ 1955 թվականին՝ երրորդ տարբերակը Տրետյակովյան պատկերասրահի համար։ Նկարն ընդգրկվել է Հայրենական գեղանկարչության «Ոսկե ֆոնդում»՝ որպես խորհրդային մարդու կերպարի լավագույն մարմնավորումներից մեկը ։ Նեպրինցևի համար նկարը դարձել է ստեղծագործության գագաթնակետը, թեև հետագա տարիներին նրա կողմից ստեղծվել են բազմաթիվ գեղանկարչական և գրաֆիկական աշխատանքներ, այդ թվում՝ Հայրենական մեծ պատերազմի թեմաներով։ Պետական Տրետյակովյան պատկերասրահի հավաքածուի կտավի տարբերակը բազմիցս ցուցադրվել է խոշոր գեղարվեստական ցուցահանդեսներում ։
Աղբյուրներ
Կատեգորիա:Տրետյակովյան պատկերասրահի նկարներ Կատեգորիա:1951 նկարներ Կատեգորիա:Հայրենական մեծ պատերազմին նվիրված նկարներ
Լևոն Մկրտչյան (գրականագետ)
Լևոն Մկրտչի Մկրտչյան, հայ գրականագետ, բանասիրական գիտությունների դոկտոր, պրոֆեսոր (1972), ՀԽՍՀ գիտության վաստակավոր գործիչ (1981), ՀԽՍՀ պետական մրցանակի դափնեկիր (1983, հայ դասական քնարերգության ուսումնասիրության և պրոպագանդման բնագավառում կատարած աշխատանքի համար), ԽՍՀՄ գրողների միության անդամ 1965 թվականից։ ՀՀ ԳԱԱ ակադեմիկոս (1996) ։
Կենսագրություն
Ծնվել է Ախալցխա քաղաքում։ 1952-1954 թթ. ծովագնացության ուսումնարանում։ 1958 թվականին ավարտել է Երևանի պետական համալսարանի բանասիրական ֆակուլտետի ռուսաց լեզվի և գրականության բաժինը։ 1963 թվականին «Ավետիք Իսահակյանը և ռուս գրականությունը» թեմայով դիսերտացիա է պաշտպանել և ստացել բանասիրական գիտությունների թեկնածուի աստիճան։ 1970 թվականին «Հայ պոեզիան և 19-20-րդ դարերի ռուս բանաստեղծները» թեմայով դիսերտացիա է պաշտպանել և ստացել բանասիրական գիտությունների դոկտորի աստիճան։ 1958 թվականից դասախոսել է Երևանի համալսարանում։ 1973-1978 թթ. եղել է համալսարանի ռուսաց լեզվաբանության և թարգմանության տեսության ամբիոնի վարիչը, 1978 թվականից՝ ռուս գրականության ամբիոնի վարիչ։ Միաժամանակ 1975-1979 թթ. եղել է Հայաստանի գրողների միության վարչության երկրորդ քարտուղար, 1980 թվականից համալսարանի ռուսաց լեզվի և գրականության ֆակուլտետի դեկան ։ 1965 թվականից եղել է ԽՍՀՄ գրողների միության անդամ, 1996 թվականին ընտրվել է ՀՀ ԳԱԱ ակադեմիկոս։ ԽՄԿԿ անդամ 1959 թվականից։
Ստեղծագործություններ
Ռուսերեն լույս են տեսել նրա «Ավետիք Իսահակյանը և ռուս գրականությունը» (Երևան, 1963, 1975), «Ավետիք Իսահակյանը ռուսերեն» (Երևան, 1964), «Բանաստեղծությունների ու թարգմանությունների մասին» (Երևան, 1965), «Հայ պոեզիան և 19-20-րդ դարերի ռուս բանաստեղծները» (Երևան, 1968), «Բարին ընդ ձեզ» (Երևան, 1971), «Հարազատ գծեր» (Երևան, 1973), «Քաղցր է լույսը» (Երևան, 1977), «Բուն ժամանակաց» (Մոսկվա, 1977), «Հարազատն ու մտերիմը» (Մոսկվա, 1978) գրքերը։ Նրա խմբագրությամբ, ծանոթագրություններով և մեկնաբանություններով լույս են տեսել հայ միջնադարյան բանաստեղծների և հայ նոր գրականության դասականների մի շարք գրքեր ։ Նա ռուսերեն թարգմանել է հայ միջնադարյան գրականության ընտիր նմուշները։ Գրական հանրությանը ծանոթ են Նարեկացու «Մատյան ողբերգության» պոեմի հատվածների, քուչակյան հայրենների, միջնադարյան տաղերգության ընտրանիի ռուսերեն հրատարակությունները։
Աղբյուրներ
Կատեգորիա:Հայ գրականագետներ Կատեգորիա:Հայ պրոֆեսորներ Կատեգորիա:Բանասիրական գիտությունների դոկտորներ Կատեգորիա:Հայ տղամարդ գրողներ Կատեգորիա:Խորհրդային գրողներ
Իսլահիե
Իսլահիե, ավան Արևմտյան Հայաստանում, Կիլիկիայի Ադանայի նահանգի Իսլահիեի գավառակում։ Հանդիսանում էր վերջինիս վարչական Կենտրոնը։
Ըստ ոմանց Իսլահեի տարածքում է գտնվել հին Իսոս քաղաքը ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Կրիվորիվնյա
Կրիվորիվնյա (Криворі́вня), գյուղ Ուկրաինայի Իվանո-Ֆրանկովսկի մարզի Վերխովինսկի շրջանում։ Հիմնադրվել է 17-րդ դարում։
Արտաքին հղումներ
Կատեգորիա:Ուկրաինայի գյուղեր Կատեգորիա:17-րդ դարում հիմնադրված բնակավայրեր
Դանիիլ Դոլինսկի
Դանիիլ Մարկովիչ Դոլինսկի (Дании́л Ма́ркович Доли́нский, ), խորհրդային ռուս լրագրող, բանաստեղծ, թարգմանիչ, ռազմական թղթակից։
Կենսագրություն
Երբ սկսվել է Գերմանա-խորհրդային պատերազմը («Հայրենական մեծ պատերազմ»), Դոլինսկին տարհանվել է Ղազախստան։ 1943 թվականի հունվարին զորակոչվել է Կարմիր բանակ և ուղարկվել Սերպուխովի ավիատեխնիկական ուսումնարան, որն ավարտելուց հետո պայքարել է Ուկրաինայի մեխանիկների 3-րդ ճակատում, եղել հրաձիգ-ռադիստ, ապա` ռազմական թղթակից։ 1944 թվականին բանակային թերթում հրապարակվել են նրա առաջին բանաստեղծությունները ։ Պարգևատրվել է ռազմական մեդալներով։
Պատերազմի ավարտից հետո Դոլինսկին շարունակել է ծառայել խորհրդային բանակում որպես ռազմական լրագրող։
Թբիլիսիում հետպատերազմյան տարիներին նա Բուլատ Օկուջավայի հետ միասին եղել է «Соломенная лампа» գրական շրջանակի անդամ ։ Այս ոչ պաշտոնական ուսանողական միության շատ մասնակիցներ ձերբակալվել են ԽՍՀՄ Պետական անվտանգության կոմիտեի կողմից ։ Այդ դեպքերից հետո Օկուջավան վերադարձել է Մոսկվա, իսկ Դոլինսկին տեղափոխվել է Դոնի Ռոստով։ 1949 թվականին անդամագրվել է ԽՄԿԿ շարքերը։
1950 թվականին բանակից զորացրվելուց հետո Դոլինսկին շարունակել է աշխատել որպես լրագրող։ Եղել է Ռոստսելմաշի, ապա` «Կոմսոմոլեց» թերթի խմբագիր։ Գործարանի բազմատիրաժ թերթի խմբագրությանը կից ղեկավարել է բանաստեղծական շրջանակը, որի մասնակիցներից է եղել ապագա բանաստեղծ Վլադիմիր Պալչիկովը (Էլիստինսկի)։
Միաժամանակ շարունակել է բանաստեղծություններ գրել։ Ընդունվել է Մաքսիմ Գորկու անվան գրականության ինստիտուտի հեռակա բաժինը և հաջողությամբ ավարտել այն։ 1956 թվականին Ռոստիզդատը հրապարակել է բանաստեղծությունների նրա առաջին գիրքը, որը կոչվում էր «Առաջին սեր»։ Այնուհետև, ընդհանուր առմամբ, լույս են տեսել նրա բանաստեղծությունների ավելի քան 35 գրքեր, ոչ միայն Դոնի Ռոստովում և Էլիստայում, այլ նաև այնպիսի հեղինակավոր հրատարակչություններում, ինչպիսիք են «Սովրեմեննիկը» և «Երիտասարդ գվարդիան»։
Կատարել է բազմաթիվ թարգմանություններ, հիմնականում Հյուսիսային Կովկասի և Կալմիկիա ժողովուրդների լեզուներով։ Ռուս ընթերցողին Կայսըն Կուլիևի, Դավիթ Կուգուլտինովի, Ադամ Շոգենցուկովի բազմաթիվ ստեղծագործություններ հայտնի են դարձել Դանիել Դոլինսկու և նրա երկարամյա բարեկամ և համահեղինակ Վիկտոր Ստրելկովի շնորհիվ։
Երեխաների համար գրել է «Թռչնակներ- էջեր» և «Միջատների համար անհայտ» գրքերը։
Դոլինսկին ակտիվ հասարակական-կրթական աշխատանք է կատարել, հանդես է եկել դպրոցներում, աշխատատանքային կոլեկտիվներում, երիտասարդական գրական ասոցիացիայի անդամների առջև ։
Մահացել է 2009 թվականին Դոնի Ռոստովում։
Արտաքին հղումներ
Կատեգորիա:Գրողներ այբբենական կարգով Կատեգորիա:Ռուս գրողներ Կատեգորիա:ԽՍՀՄ գրողների միության անդամներ Կատեգորիա:20-րդ դարի բանաստեղծներ Կատեգորիա:Մաքսիմ Գորկու անվան գրականության ինստիտուտի շրջանավարտներ Կատեգորիա:Ռուս թարգմանիչներ Կատեգորիա:Ռուս լրագրողներ Կատեգորիա:Ռուս մանկագիրներ Կատեգորիա:ԽՄԿԿ անդամներ Կատեգորիա:Հայրենական մեծ պատերազմի մասնակիցներ Կատեգորիա:Ռուս բանաստեղծներ Կատեգորիա:Խորհրդային բանաստեղծներ Կատեգորիա:Խորհրդային թարգմանիչներ Կատեգորիա:Խորհրդային լրագրողներ Կատեգորիա:Բանաստեղծներ այբբենական կարգով
Երևանի տարածաշրջանային թիվ 1 պետական քոլեջ
Երևանի տարածաշրջանային թիվ 1 պետական քոլեջ, միջին մասնագիտական ուսումնական հաստատություն։ Հիմնադրվել է նախկին Էլեկտրատեխնիկական քոլեջի (հիմնադրված 1971 թ.) և նախկին թիվ 2 արհեստագործական ուսումնարանի (հիմնադրված 1967 թ.) միաձուլման արդյունքում։ Ուսուցման ձևը առկա և հեռակա է։ Ուսանողների թիվը՝ 424։
2007 թվականին ՀՀ Վարչապետի որոշումով ստեղծված միջգերատեսչական հանձնաժողովի որոշմամբ քոլեջը մրցութային կարգով ընդգրկվել է Եվրոպական Միության բյուջետային աջակցության ծրագրով նախատեսված 12 բազմագործառութային քոլեջների ցանկում ։
Ծանոթագրություններ
Կատեգորիա:Երևանի միջին մասնագիտական ուսումնարաններ
Կուշմանակովո
Կուշմանակովո (Кушманаково, Ҡушманак), գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Բնակչությունը 2009 թվականին գրանցված տվյալներով կազմում էր 436 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բուրաևսկի շրջանի բնակավայրեր
Կաչա (քաղաքատիպ ավան, Ուկրաինա)
Կաչա (Кача, Qaçı), քաղաքատիպ ավան Ուկրաինայի Սևաստոպոլի Նախիմովի շրջանում։ Հիմնադրվել է 1912 թվականին։
2012 թվականի տվյալներով Կաչա քաղաքատիպ ավանում բնակվում էր 5 173 մարդ։
Արտաքին հղումներ
Կատեգորիա:Ուկրաինայի Սևաստոպոլի Նախիմովի շրջանի բնակավայրեր Կատեգորիա:Ուկրաինայի քաղաքատիպ ավաններ Կատեգորիա:1912 թվականին հիմնադրված բնակավայրեր
Մանկական այգի (Երևան)
Մանկական այգի (նախկինում՝ Կիրովի անվան զբոսայգի), գտնվում է Երևանի Կենտրոն համայնքում, Մովսես Խորենացու, Գրիգոր Լուսավորչի, Բեյրութի և Զաքյան փողոցների միջև ։
Հիմնվել է 1933 թվականի մարտին, հին շուկայի՝ Ղանթարի տեղում։ 1934 թվականին խորհրդային պետական գործիչ Սերգեյ Կիրովի մահից հետո վերանվանվել է նրա անունով։ Այսօր զբողայգին փոքրիկ երևանցիների սիրելի վայրն է, որտեղ բազմաթիվ միջոցառումներ են անցկացվում։
Այգու տարածքում են գտնվում Խորհրդային Միության կրկնակի հերոս Նելսոն Ստեփանյանի կիսանդրին, Լիբանանցի գրող, փիլիսոփա, նկարիչ, բանաստեղծ Ջուբրան Խալիլ Ջուբրանի կիսանդրին, խորհրդային բանակի գնդապետ, դիվիզիայի հրամանատար Սիմոն Զաքյանի գերեզմանը և կիսանդրին։
1492։ Դրախտի գրավում
«1492։ Դրախտի գրավում» (1492: Conquest of Paradise), ԱՄՆ-ի, Մեծ Բրիտանիայի, Ֆրանսիայի և Իսպանիայի համատեղ արտադրության պատմական ֆիլմ։ Ֆիլմը նկարահանված է Քրիստափոր Կոլումբոսի կողմից Ամերիկայի հայտնաբերման 500 ամյակին։ Ֆիլմի ռեժիսորը Ռիդլի Սքոթն է։
Սյուժե
Ֆիլմը պատմում է Քրիստափոր Կոլումբոսի կողմից Ամերիկայի հայտնաբերման մասին և ցույց տալիս այդ բացահայտման ազդեցությունը Ամերիկայի աբորիգենների, Եվրոպայի և հենց Կոլումբոսի վրա։
Արտադրություն
Ֆիլմի սցենարը գրել է ֆրանսուհի լրագրող Ռոզելին Բոշը, որը տվել է պրոդյուսեր Ալեն Գոլդմանին։ Ռիդլի Սքոթը ռեժիսորի թեկնածուների ցուցակում առաջինը չէր, նրանից առաջ դիտարկվում էին Ֆրենսիս Ֆորդ Կոպոլան, Ռոլան Ժոֆֆեն, Օլիվեր Սթոունը և Դավիդ Փաթմենը ։ Սկոթը, ով վաղուց երազում էր աշխատել պատմական ֆիլմի վրա, այլ կինոմատոգրաֆիկական նախագծում՝ «Քրիստափոր Կոլումբոս. Ամերիկայի հայտնաբերումը» ֆիլմում համարվում էր պոտենցիալ ռեժիսոր, որը Ալեքսանդր և Իլիա Զալկինդների արտադրություն էր ։
Քրիստափոր Կոլումբոսի դերը խաղացել է ֆրանսիացի դերասան Ժերար Դեպարդիեն, ում Ռիդլի Սքոթը այդ դերի համար համարում էր իդեալական թեկնածու։ Թագուհի Իզաբելլա Կաստիլացու դերը սկզբում տրված էր Անժելիկա Հյուստոնին, բայց հետո տրվեց Սիգուրնի Ուիվերին, ով առաջ Սքոթի հետ «Ուրիշը» ֆիլմում աշխատել էր։ Տեխնիկական անձնակզմից ռեժիսորի հետ աշխատել են նկարիչ-բեմադրող Նորիս Սպենսերը, կոմպոզիտոր Վանգելիսը, օպերատոր Ադրիան Բիդլը և բեմանկարիչ Էնն Մոլոն ։
Շահույթ
Չնայած, որ ֆիլմի բյուջեն 44 միլիոն դոլար էր, այն ԱՄՆ-ում հավաքեց ընդամենը 7,2 միլիոն դոլար ։
Արտաքին հղումներ
Կատեգորիա:Բրիտանական պատմական ֆիլմեր Կատեգորիա:Ամերիկյան պատմական ֆիլմեր Կատեգորիա:Բրիտանական կենսագրական ֆիլմեր Կատեգորիա:Ամերիկյան կենսագրական ֆիլմեր Կատեգորիա:1992 ֆիլմեր Կատեգորիա:Ռիդլի Սքոթի ֆիլմեր Կատեգորիա:Անգլերեն ֆիլմեր Կատեգորիա:Paramount Pictures ֆիլմեր Կատեգորիա:Ամերիկյան դրամա ֆիլմեր Կատեգորիա:Անգլիայում նկարահանված ֆիլմեր Կատեգորիա:Ֆրանսիական ֆիլմեր Կատեգորիա:Մեծ Բրիտանիայում նկարահանված ֆիլմեր Կատեգորիա:Ֆրանսիական դրամա ֆիլմեր Կատեգորիա:Ֆրանսիական պատմական ֆիլմեր Կատեգորիա:Ֆրանսիական կենսագրական ֆիլմեր Կատեգորիա:Իսպանական դրամա ֆիլմեր Կատեգորիա:Իսպանական պատմական ֆիլմեր Կատեգորիա:Բրիտանական դրամա ֆիլմեր Կատեգորիա:Ֆրանսիական արկածային ֆիլմեր Կատեգորիա:Ֆիլմեր, որոնց գործողությունները տեղի են ունենում Հյուսիսային Ամերիկայում Կատեգորիա:Իսպանական արկածային ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Ամերիկյան կենսագրական դրամա ֆիլմեր Կատեգորիա:Բրիտանական արկածային ֆիլմեր Կատեգորիա:Անգլերեն ֆրանսիական ֆիլմեր Կատեգորիա:Ամերիկյան արկածային ֆիլմեր Կատեգորիա:Միջնադարի թեմատիկ ֆիլմեր
Միջին Պիրենեյան մարզ
Միջին Պիրենեյան մարզ (Midi-Pyrénées, Miègjorn-Pirenèus, ), վարչաքաղաքական միավոր Ֆրանսիայի հարավային մասում։ Վարչական կենտրոնը Թուլուզ քաղաքն է (650 000)։ Երկրամասի բնակչությունը 2 903 420 մարդ է (8-րդ տեղ)։
Աշխարհագրություն
Տարածքի մակերեսը 45 348 կմ² է։ Այնտեղով են հոսում Ադուր, Արյեժ, Գարոնա և Լո գետերը։
Վարչական բաժանում
Երկրամասն իր մեջ է ներառում Ժեր, Արյեժ, Ավերոն, Վերին Գարոն, Վերին Պիրենեյներ, Լո, Թարն, Թարն է Գարոն դեպարտամենտները։
Բնակչություն
Տնտեսապես ակտիվ բնակչությունը 936 000 մարդ է։ Երկրամասի կենտրոնը Թուլուզ քաղաքն է, որը համարվում է Ֆրանսիայի երրորդ քաղաքն ուսանողների թվով (Փարիզից և Լիոնից հետո)։
Բնակչության զբաղվածությունը՝
Airbus կազմակերպություններում միայն (ընկերության գլխամասը գտնվում է Թուլուզում) աշխատում է ավելի քան 20 000 մարդ։
Արտաքին հղումներ
*
(2578) Սեյնթ-Էքզյուպերի
(2578) Սեյնթ-Էքզյուպերի (Saint-Exupery), աստերոիդ աստերոիդների հիմնական գոտում։ Հայտնաբերվել է 1975 թվականի նոյեմբերի 2-ին Տամարա Սմիռնովայի կողմից Նաուչնիում ։
Միջին հեռավորությունը Արեգակից կազմում է 3,004574 ա. մ., առավելագույնը մոտենում է 2,7109 ա. մ. հեռավորության վրա և հեռանում 3,2982 ա. մ. ։ Արեգակի շուրջ մեկ ամբողջական պտույտ է կատարում 1902,27 երկրային օրվա ընթացքում, իր ուղեծրով շարժվելով միջինում 0,189247 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,58° անկյուն։
Սեյնթ-Էքզյուպերի աստերոիդը պատկանում է Էոսի աստերոիդների ընտանիքին, որի մեջ ներառված են այս պահին հայտնի ավել քան 4400 անդամներ։ Ընտանիքի ներքին սահմանը անցնում է 2,99 ա. մ. հեռավորության վրա Արեգակից, որը համապատասխանում է Յուպիտերի հետ 7:3 ուղեծրային ռեզոնանսին, իսկ արտաքին սահմանը՝ 3,03, որը համապատասխանում է 9:4 ռեզոնանսին։
Արտաքին հղումներ
Կատեգորիա:Էոսի ընտանիքի աստերոիդներ Կատեգորիա:1975 թվականին հայտնաբերված աստղագիտական մարմիններ Կատեգորիա:Տամարա Սմիռնովայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ֆորբսի վարկածով Ֆրանսիայի 50 խոշորագույն ընկերությունների ցուցակը (2011)
Ֆրանսիայի խոշորագույն հրապարակային ընկերությունների ցուցակը կազմվել է «Forbes Global 2000» վարկանիշի հիման վրա, որը հրապարակվել է Forbes ամսագրում 2011 թվականի ապրիլին։ Ցուցակում ներկայացված 50 ընկերություններից 48-ը տեղակայված են Իլ դը Ֆրանս տարածաշրջանում, այդ թվում 30-ը՝ Փարիզում, 18-ը՝ մայրաքաղաքի արվարձաններում, իսկ միայն երկուսը՝ երկրի այլ շրջաններում (մեկը՝ 28-րդ տեղում, մյուսը՝ 49-րդ տեղում)։
Վարկանիշի կազմման մեթոդաբանություն
2003 թվականից տարեկան կազմվող «Forbes Global 2000» վարկանիշը հաշվարկվում է չորս հիմնական ցուցանիշներով ՝ շրջանառություն, շահույթ, ակտիվ (վերջին 12 ամիսների ընթացքում գրանցված տվյալներ) և շուկայական արժեք (2011 թվականի մարտի դրությամբ կազմած տվյալներ)։ Նաև հաշվի են առնվում դուստր ընկերությունների ցուցանիշները, որոնցում մայր ընկերությունը տնօրինում կամ կառավարում է բաժնետոմսերի ավելի քան 50%-ը։ Սկզբում «Forbes»-ի մասնագետները կազմում են 2000 խոշորագույն ընկերությունների չորս առանձին ցուցակ՝ ըստ յուրաքանչյուրի գրանցած ցուցանիշի։ Այդ ցուցակներում գոյություն ունի նվազագույն անկման շեմ (2011 թվականին եկամտի համար գումարը կազմում էր 3.3 միլլիարդ դոլլար, շահույթի համար՝ 207.9 միլլիոն դոլլար,ակտիվի համար՝ 6.59 միլլիարդ դոլլար և շուկայական արժեքի համար՝ 4.14 միլլիարդ դոլլար)։ «Forbes Global 2000»-ի վերջնական վարկանիշում տեղ հավակնելու համար ընկերությունը պետք է հայտնվի ցուցակներից գոնե մեկում (եթե ընկերությունն ունի սահմանված շեմից ցածր ցուցանիշներ, ապա այդ ցուցակով ստանում է 0 միավոր) ։ Ապա բոլոր չորս ցուցակների միավորները ամփոփվում են, և դուրս է բերվում հանրագումարային միավոր յուրաքանչյուր ընկերության համար, որոնք նվազման կարգով դասավորվում են ամփոփ միավորի մեծությամբ։
Ծանոթագրություններ
Կատեգորիա:Ֆրանսիայի ընկերություններ
Ապառուսականացում
Ապառուսականացում (derussification, дерусификация), սեփական տեղական բնակչության բազմապատկման, լեզվի, մշակույթի և ազգային հիշողության ամրապնդմանն ուղղված քաղաքականաություն որոշ երկրներում, որոնք այդ երկրում անկման և վտանգի են ենթարկվել ռուսաց լեզվի, մշակույթի և/նաև բնակչության տարածման պատճառով, ինչպես նաև այդ քաղաքականության արդյունք հանդիսացող ռուսական բնակչության, ռուսաց լեզվի և ռուսական մշակույթի դուրս մղման, հրաժարման գործընթաց։
Հայաստանում
Որոշ հեղինակներ կարծում են, որ Հայաստանում այսօր ընթանում է ապառուսականացման բնական, դանդաղ, բայց անշրջելի գործընթաց, որը հարկավոր է արագացնել՝ պետության կողմից ապառուսականացման պետական ծրագրի որդեգրման միջոցով։
Ծանոթագրություններ
Կատեգորիա:Հայաստանի Հանրապետության պատմություն Կատեգորիա:Ղազախստանի պատմություն Կատեգորիա:Ուկրաինայի պատմություն Կատեգորիա:Ադրբեջանի պատմություն Կատեգորիա:Վրաստանի պատմություն Կատեգորիա:Բելառուսի պատմություն
Աստերոիդների ցանկ (305301-305400)
Աստերոիդների ցանկ (305201-305300) * Աստերոիդների ցանկ * Աստերոիդների ցանկ (305401-305500)
Սիվանքե
Սիվանքե, գյուղ Արևմտյան Հայաստանում, Բիթլիսի վիլայեթի Սղերդի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Լևոն Մեհրաբյան
Լևոն Մկրտչի Մեհրաբյան, հայ մանկագիր, դրամատուրգ, ԽՍՀՄ գրողների միության անդամ 1934 թվականից։
Կենսագրություն
Ծնվել է Թիֆլիս քաղաքում։ 1912 թվականին ավարտել է Ներսիսյան դպրոցը և իրեն նվիրել մանկավարժական գործունեությանը։ Աշխատակցել է «Հոկտեմբերիկ», «Կարմիր ծիլեր» և «Հոկտեմբերյան սերունդ» պարբերականներին։
Նրա «Շեկլիկ Շեկո» և «Մանի» պիեսները երկար տարիներ խաղացվել են հայկական բեմերում։ Մահացել է 1954 թվականին ։
Ջուհի Չավլա
Ջուհի Չավլա (जूही चावला, ծնվ. ), հնդիկ դերասանուհի, մոդել, պրոդյուսեր և պարուհի։ Նկարահանվում է հինդի, փենջաբի, մալայալամ, կաննադա, թամիլերեն, տելուգու և բենգալերեն լեզուներով ֆիլմերում։
Կենսագրություն
Ջուհի Չավլան ծնվել է Հարյանա նահանգում գտնվող Ամբալա քաղաքում։ Նրա ծնողները պետական ծառայողներ էին։ Նախնական կրթությունն ստացել է Հիսուսի և Մարիամի վանական համալիրին կից J.J. Montessori դպրոցում, իսկ հետո ավարտել է Մումբայի Sydenham College քոլեջը։ Մանկուց երազել է դերասանուհի դառնալու մասին։
1984 թվականին Ջուհի Չավլան արժանացել է «Միս Հնդկաստան» տիտղոսին։ Այնուհետև մասնակցել է «Միս Տիեզերք» մրցույթին և արժանացել հատուկ մրցանակի։ Հետագայում աշխատել է որպես մոդել և նկարահանվել մի քանի ֆիլմերում։ Առաջին իսկ` «Սուլթանի տիրույթները» (1986թ.) կինոնկարում նկարահանվելով, ստացել է Filmfare Awards` լավագույն դեբյուտի համար։ Սակայն իրականում նա ճանաչում ձեռք բերեց «Սիրոն ընդառաջ» (1993թ.) կինոնկարից հետո։
2002 թվականին Շահրուխ Խանի և իր ամուսնու` Ջայ Մեհտայի հետ միասին հիմնել է Dreamz Unlimited կինոընկերությունը։ Ամուսնու հետ հանդիսանում է Red Chillies Entertainment-ի և Kolkata Knight Riders կրիկետի թիմի համասեփականատերը։
Ջուհի Չավլան մասնակցում է զանազան հեռուստաշոուների, ինչպես նաև Filmfare Award և Zee Cine Award մրցանակաբաշխություններին` որպես հաղորդավարուհի։ Զբաղվում է նաև բարեգործությամբ։
Անձնական կյանք
1995 թվականին Ջուհի Չավլան ամուսնացել է գործարար Ջայ Մեհտայի հետ։ 2001 թվականին ծնվել է նրանց դուստրը, իսկ 2003 թվականին` Լոնդոնում, ծնվել է որդին։ Ջուհի Չավլան հարազատական կապ ունի դերասանուհի Կիարա Ադվանիի հետ։
Ծանոթագրություններ
Կատեգորիա:Հնդիկ դերասանուհիներ Կատեգորիա:Պարուհիներ Կատեգորիա:Մոդելներ Կատեգորիա:Հնդիկ պրոդյուսերներ Կատեգորիա:Հնդիկ կինոդերասաններ
Նոր-Պա դը Կալե
Նոր-Պա դը Կալե (Nord-Pas-de-Calais) երկրամաս Ֆրանսիայի հյուսիսում։ Վարչական կենտրոնը Լիլ քաղաքն է։ Այս երկրամասում է կառուցված այն թունելը, որը կապում է Մեծ Բրիտանիան մայրցամաքային Եվրոպային՝ Լա Մանշ նեղուցի տակով։
*
Մերգել
Մերգել, նստվածքային ապար. կազմված է կալցիտից կամ դոլոմիտից և կավային միներալներից։ Կարբոնատային և կավային բաղադրամասերի փոխհարաբերությունները կարող են տարբեր լինել։ Սովորաբար մերգել են համարում այն ապարը, որը պարունակում է 30—90% СаСО3 կամ MgC03 և, համապատասխանաբար, 70—10% կավային մասնիկներ։ Մերգելները լինում են՝ կավային, կրաքարային, կավճանման և դոլոմիտային, իսկ ըստ խառնուրդների՝ սիլիկահողային, գլաուկոնիտային, ավազային, փայլարային, բիտումինոգային, ածխային։ Գույնը բազմազան է, ավելի հաճախ՝ բաց։ Մերգելները լայնորեն տարածված են բնության մեջ և հանդիպում են բոլոր դարաշրջաններում՝ սկսած պրոտերոզոյից։ Օգտագործվում է որպես հումք ցեմենտի արդյունաբերության մեջ։
Մատրինշան
Մատրինշան  (Matrinchã), համայնք Բրազիլիայում՝ Գոյաս նահանգի կազմում։ Գտնվում է Գոյաս նահանգի հյուսիսարևմտյան մարզում։ Մտնում է Ռիու Վերմելյուի գավառի կազմի մեջ։ Բնակչությունը կազմում է 5 001 մարդ՝ 2006 թվականի տվյալներով։ Գրավում է 1 150,891 կմ2 տարածք։ Բնակչության խտությունը՝ 4,3 մարդ/կմ²։
Վիճակագրություն
Կատեգորիա:Բրազիլիայի բնակավայրեր Կատեգորիա:Գոյաս նահանգի բնակավայրեր
Ղու
Ղու (ღუ), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ցագերի շրջանում ։
Դիրք
Գտնվում է ծովի մակարդակից 710 մետր բարձրության վրա։ Շրջկենտրոն Ցագերից հեռու է 23 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 34 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Ցագերի շրջան
Կուշմանգորտ
Կուշմանգորտ (Кушмангорт), գյուղ Ռուսաստանի Պերմի երկրամասի Չերդինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Պերմի երկրամասի Չերդինսկի շրջանի բնակավայրեր
Մարին Գետալդիչ
Մարին Գետալդիչ (Marin Getaldić, ), խորվաթ մաթեմատիկոս և ֆիզիկոս։
Կենսագրություն
Եղել է հայտնի ընտանիքում վեց երեխաներից մեկը։ Նախնական կրթությունը ստացել է հայրենի քաղաքում։ 1588 թվականին նա դառնում է Դուբրովնիցկի Հանրապետության Մեծ խորհրդի անդամ։ 1595 թվականին ընկերոջ հետ մեկնում է Լոնդոն, 1597-1599 թվականներին գտնվում է Անտվերպենում, որտեղ սովորում է ֆրանսիացի մաթեմատիկոս Միշել Կուանիեի մոտ և առաջին քայլերն է կատարում գիտական հետազոտություններում։ Դրանից հետո նա ուղևորվում Է Ֆրանսիա, որտեղ Փարիզում հանդիպում է Ֆրանսուա Վիետին, ինչը մեծապես ազդել է նրա հետագա մաթեմատիկական հետազոտությունների վրա։ Իտալիայում Գետալդիչը ծանոթանում է Գալիլեո Գալիլեյի, Քրիստոֆոր Կլավիեի և Քրիստոֆ Գրյումբերգերի հետ, այնտեղ առաջին անգամ հրատարակում է իր գիտական աշխատանքները։ 1603 թվականին վերադարձել է Դուբրովնիկ, որտեղ ուսումնասիրել է օպտիկան և փորձեր անցկացրել Բեթ քարանձավում պարաբոլիկ հայելիների հետ։ 1606 թվականին եղել է սուլթանին Ստամբուլ հարգանքի տուրք մատուցած երկու էմիսարներից մեկը ։
Աշխատանքներ
Գյոթալդիչը որոշել է նաև Ստամբուլի և Դուբրովնիկի չափերը։ Նա նաև սահմանել է երկրի ծավալը՝ առանց աստղագիտական չափումների օգնության՝ օգտագործելով բնօրինակ գեոդեզիական մեթոդաբանությունը, որն առավել ճշգրիտ է այդ ժամանակի համար մատչելի և նկարագրված է իր հետմահու «De resolutione et compositione mathematica» («Անալիտիկ և սինթետիկ մաթեմատիկայի մասին», 1630) աշխատանքում:Նրա առաջին «Promotus Archimedis seu de variis corporum generibus gravitate et magnitudine comparatis» հրապարակումը (1630) սահմանում է տարբեր մարմինների համար քաշի և ծավալի հարաբերությունը։ «Nonnullae propositiones de parabola» («Պարաբոլի մասին մի քանի նշումներ», 1603) աշխատանքը իր փորձերի հետ միասին ապացուցում է, որ պարաբոլիկ հայելիների նախագծման համար հարմար են ցանկացած պարաբոլաներ, այլ ոչ թե միայն նրանք, որոնք ձեռք են բերվում ուղղակի շրջանաձև կոնի հատվածներով։ «Supplementum Apollonii Galli seu exsuscitata Apollonii Pergaei Tactionum geometriae pars reliqua» (1607) գրքով Գետալդիչը լրացնում է Վիետի «Շոշոփումը», Ապոլլոնիոս Պերգացու երկերը վերակառուցելու փորձը։ «Variorum problematum Collectio» (1607) աշխատությունը պարունակում է 42 մաթեմատիկական խնդիրների լուծումներ։ Գետալդիչի աշխատանքները մեծ ազդեցություն են ունեցել հանրահաշվի՝ երկրաչափություն թափանցելու վրա, որն արդյունքում հանգեցրել է անալիտիկ երկրաչափության առաջացմանը ։
1968 թվականին Զագրեբում հրատարակվել է Գետալդիչի աշխատանքների ամբողջական հավաքածուն՝ «Opera omnia» վերնագրով։
Ծանոթագրություններ
Կատեգորիա:Մաթեմատիկոսներ այբբենական կարգով Կատեգորիա:Ֆիզիկոսներ
Լեոպոլդ I
Ծանոթագրություններ
Կատեգորիա:Բելգիայի թագավորներ Կատեգորիա:Բողոքական միապետներ Կատեգորիա:Լոնդոնի թագավորական ընկերության անդամներ Կատեգորիա:Կապիչի շքանշանի ասպետներ Կատեգորիա:Բաղնիքի շքանշանի Մեծ Խաչի ասպետներ
Կոմիտասի անվան պուրակ
Կոմիտասի անվան պուրակ, գտնվում է Երևանի Կենտրոն համայնքում, Կոմիտասի անվան կոնսերվատորիայի, Սայաթ-Նովայի անվան երաժշտական դպրոցի մերձակա տարածքում ։
Պուրակի կենտրոնում տեղադրված է Կոմիտասի արձանը (քանդակագործ` Արա Հարությունյան, ճարտարապետ` Ֆենիքս Դարբինյան, 1988 թ.)։ Պուրակի տարածքում 1963 թվականին տեղադրվել է Սայաթ-Նովայի հուշաղբյուրը։
Անտոնիա Յակոբեսկու
Անտոնիա Կլարա Յակոբեսկու (Antonia Clara Iacobescu), ռումինացի երգչուհի և մոդել։
Երաժշտական կարիերա
2009 թվականին Անտոնիան Թոմ Բոքսերի հետ թողարկում է իր երկրորդ երգը, որը կոչվում է "Morena": Երգը միանգամից հաջողություն է ունենում և այդ երգի Անտանիան ձեռք է բերում հայտնիություն։ Երգը զբաղեցնում է առաջին հորիզոնականը Ռումինիայի, Լեհաստանի և Բուլղարիայի չարթերում։
Արտաքին հղումներ
Կատեգորիա:Ռումինացի երգչուհիներ Կատեգորիա:Ռումինացի մոդելներ Կատեգորիա:21-րդ դարի երգչուհիներ Կատեգորիա:Ամերիկացի մոդելներ
Եզուպիլ
Եզուպիլ (Єзупіль), քաղաքատիպ ավան Ուկրաինայի Իվանո-Ֆրանկովսկի մարզի Տիսմենիցայի շրջանում։ Բնակավայրը նախկինում նաև անվանվել է Ժովտեն, Եզուպոլ։ Հիմնադրվել է 1435 թվականին։
Չճշտված տվյալներով Եզուպիլ քաղաքատիպ ավանում բնակվում էր 3 026 մարդ։ Բնակավայրը զբաղեցնում է 28,22 կմ² տարածք։ Բնակչության խտությունը կազմում էր 107 մարդ/կմ²։
Արտաքին հղումներ
Կատեգորիա:Ուկրաինայի քաղաքատիպ ավաններ Կատեգորիա:1435 թվականին հիմնադրված բնակավայրեր
Աշխարհագրական բևեռ
Աշխարհագրական բևեռ, Հյուսիսային և Հարավային (հուն․ πολος – առանցք, բևեռ), Երկրագնդի պտտման երևակայական առանցքի ու երկրային մակերևույթի հատման կետեր, որոնցում հատվում են Երկրագնդի բոլոր միջօրեականները։ Երկրի մակերևույթի վրա ածխարհագրական բևեռի դիրքը անընդհատ փոփոխվում է։
Տես նաև
Կատեգորիա:Բևեռներ Կատեգորիա:Երկիր Կատեգորիա:Ֆիզիկական աշխարհագրություն
Պիրոգովկա (գյուղ, Նախիմովի շրջան)
Պիրոգովկա (Пироговка, Acıköy), գյուղ Ուկրաինայի Սևաստոպոլի Նախիմովի շրջանում։ Բնակավայրը նախկինում նաև անվանվել է Աջիկոյ։
2001 թվականի տվյալներով Պիրոգովկա գյուղում բնակվում էր 331 մարդ։
Արտաքին հղումներ
Կատեգորիա:Ուկրաինայի Սևաստոպոլի Նախիմովի շրջանի բնակավայրեր Կատեգորիա:Ուկրաինայի գյուղեր
Խտացման մակարդակ
Խտացման մակարդակ, բարձրություն, որտեղ ադիաբատ կերպով ընդարձակվող օդի մեջ պարունակվող ջրային գոլորշիները սառչելով՝ հասնում են հագեցման վիճակի։ Խտացման մակարդակից վեր առաջանում են առավել ցածր ամպերը։
Կատեգորիա:Թերմոդինամիկա Կատեգորիա:Փուլային անցումներ
Խտացման թռիչք
Տարբերում են ուղիղ և շեղ խտացման թռիչքներ։ Ուղիղ խտացման թռիչքից գազի մասնիկների արագության ուղղությունը չի փոխվում, և հոսքի արագությունը միշտ դառնում է մինչձայնային, իսկ շեղ խտացման թռիչքից արագության ուղղությունը փոխվում է, և հոսքը կարող է մնալ գերձայնային։
Կատեգորիա:Ակուստիկա
TeleZüri
Թելե Ցյուրի (TeleZüri), Շվեյցարիայի Ցյուրիխ քաղաքում գործող մասնավոր մարզային հեռուստաընկերություն։ Հիմնվել է 1994 թվականի հոկտեմբերին Ռոջեր Շավինսկիի կողմից, պատկանում է «Թամեդիա» ընկերությանը։ Հեռուստաալիքը հեռարձակվում է գերմաներեն լեզվով և տարածվում է Ցյուրիխ քաղաքում և արվաձաններում կաբելային ցանցերով։
Արտաքին հղումներ
Կատեգորիա:Շվեյցարիայի հեռուստաընկերություններ Կատեգորիա:Գերմանալեզու հեռուստաալիքներ
Լեոպոլդ II
Արտաքին հղումներ
Կատեգորիա:Բելգիայի թագավորներ Կատեգորիա:Կաթոլիկ միապետներ Կատեգորիա:Կապիչի շքանշանի ասպետներ
Պացիենտի կրթում
Պացիենտի կրթում, պլանավորված ինտերակտիվ ուսուցում, որը նախատեսված է փորձառու պացիենտներին աջակցելու և կյանքի որակը բարելավելու կամ սեփական առողջությունն ու բարեկեցությունը օպտիմալացնելու համար ։
Ընդհանուր ակնարկ
Ուսուցումը կարող է կատարվել տարբեր բուժաշխատողների կողմից, որոնք անցել են համապատասխան վերապատրաստում, տիրապետում են պացիենտին ուսուցանելու և լուսավորչական աշխատանքներ կատարելուն։ Բացի դրանից պահանջվում է նաև հետագա երկարատև աշխատանք հատուկ հմտությունների զարգացման համար, որոնք անհրաժեշտ են պացիենտի վարքի և ապրելակերպի փոփոխության վրա ազդելու համար ։ Սանիտարալուսավորչական աշխատանքները նույնպես կարևոր են և իրենց մեջ ընդգրկում են թե՛ կանխարգելիչ լուսավորչական աշխատանքները կամ առողջության ամրապնդումը, թե՛այն աշխատանքները, որոնք ուղղված են կոնկրետ հիվանդության կամ վիճակի ։ Պացիենտների կրթման համար կարևորագույն դետալ է հմտությունների շարունակական զարգացումը և պատասխանատվությունը։ Պացիենտները պետք է իմանան երբ, ինչպես և ինչու է անհրաժեշտ փոխել ապրելակերպը։ Խմբակային աշխատանքները պակաս կարևոր չեն։ Թիմի յուրաքանչյուր անդամ պետք է լինի շահագրգռված որևէ փոփոխություն անելուն։ Դա նույնպես կարող է օգնել պացիենտին լավացնել իր կյանքի որակը և տալիս է հնարավորություն ստանալու նոր տեղեկատվություն։ Պացիենտների կրթման նշանակությունը կարելի է ներկայացնել հետևյալ կերպ․ Բուժաշխատողի կոմպետենտությունը ընդգրկում է հետևյալ դրույթները ․ Կան բազմաթիվ բժշկական ոլորտներ, որտեղ պացիենտի կրթվածությունը մեծապես լավացնում է բուժման արդյունքները Այս գործոնները կարող են լինել նաև խանգարող հանգամանք պացիենտի կրթման գործընթացում։
Գրականություն
Կատեգորիա:Հանրային առողջություն Կատեգորիա:Բժշկական էթիկա
Քարտեզներ տեղագրական
Քարտեզներ տեղագրական, բովանդակությամբ, ձևավորմամբ և մաթեմատիկական հիմքով միասնական մանրակրկիտ աշխարհագրական քարտեզներ, որոնց վրա պատկերվում են տեղանքի բնական և սոցիալ–տնտեսական օբյեկտները, դրանց յուրահատուկ քանակական ու որակական բնութագրումներով և տեղաբաշխման առանձնահատկություններով։ Կազմվում են դաշտային չափումների տեղագրական հանույթների միջոցով։ Նախատեսվում են բազմանպատակ (տնտեսական, գիտական, ռազմական, տուրիստական) օգտագործման համար։ Տեղագրական քարտեզների շարքին դասվում են նաև ֆոտոքարտեզներն ու ծովային տեղագրական քարտեզները (շելֆի գոտու համար)։
Խտաչափ
Խտաչափ, հեղուկների կամ գազերի խտությունը չափելու սարք։ Տարբերում են կշռային (պիկնոմետր), ստատիկ (արեոմետր) և դինամիկ խտաչափեր։ Կշռային խտաչափի գործողության սկզբունքը հիմնված է որոշակի ծավալի հեղուկի անմիջական կշռման վրա։ Ստատիկ խտաչափում միջավայրի խտությունը որոշվում է նրա մեջ ընկղմված լողանը դուրս մղող արքիմեդյան ուժով։ Դինամիկ խտաչափի աշխատանքը հիմնված է արտահոսման օրենքի վրա (գազերի խտությունները հակադարձ համեմատական են միևնույն ճնշման և ջերմաստիճանի դեպքում բարակ պատի նեղ անցքերից արտահոսող գազերի արագությունների քառակուսուն)։ Հեղուկների խտությունը չափելու համար կիրառվում են նաև ռադիոիզոտոպային, վիբրացիոն և ուլտրաձայնային խտաչափեր։
Արեոմետր
Արեոմետր, հեղուկների և պինդ մարմինների խտության չափման սարք, որի աշխատանքի սկզբունքը հիմնված է Արքիմեդի օրենքի վրա ։ Կարծիք կա, որ արեոմետրը հայտնագործել Հիպատիան։
Արեոմետրը ապակե խողովակ է, որի ստորին մասը, տրամաչափման ժամանակ, լցվում է սնդիկով՝ անհրաժեշտ զանգված ունենալու համար։ Վերին՝ նեղ մասում գտնվում է սանդղակը, որը նշագրված է լուծույթի խտության արժեքով կամ լուծված նյութի խտության արժեքով։ Լուծույթի խտությունը հավասար է արեոմետրի զանգածի և նրա ծավալի հարաբերությանը, ինչ չափով որ այն իջեցվում է հեղուկի մեջ։ Համապատասխանաբար՝ կան հաստատուն ծավալի և հաստատուն զանգվածի արեոմետրեր ։ Գործնական կիրառության համար արեոմետրը աստիճանավորում են ըստ լուծվող նյութի խտության, օրինակ՝ Քանի որ հեղուկների խտությունը կախված է ջերմաստիճանից, խտության չափումները պետք է կատարվեն որոշակի ջերմաստիճանում, որի համար արեոմետրին օժտում են նաև ջերմաչափով։
Գոյություն ունեն արեոմետրերի հետևյալ տեսակները՝
Ծանոթագրություններ
Կատեգորիա:Չափիչ սարքեր Կատեգորիա:Խտություն
Սիրեն (Սղերդի գավառ)
Սիրեն, գյուղ Արևմտյան Հայաստանում, Բիթլիսի վիլայեթի Սղերդի գավառում ։ Գտնվում էր Սղերդ քաղաքից 22 կմ հյուսիս։
Տարածքը լեռնային էր ։
Ծանոթագրություններ
Կատեգորիա:Արևմտյան Հայաստանի գյուղեր
Յոնաս Երեբկո
Յոնաս Երեբկո (Jonas Jerebko, ), շվեդ պրոֆեսիոնալ բասկետբոլիստ, հարձակվող։ Հանդես է եկել Բասկետբոլի ազգային ասոցիացիայի (NBA) «Բոստոն Սելտիքս» («Boston Celtics»), «Դետրոյտ Պիստոնս» («Detroit Pistons»), «Յուտա Ջազ» («Utah Jazz»), «Գոլդեն Սթեյթ Վորիորզ» («Golden State Warriors») ակումբների թիմերում։ NBA-ի մրցախաղերին մասնակցած առաջին շվեդ բասկետբոլիստն է ։ 2007 թվականին նավաճել է Շվեդիայի չեմպիոնի տիտղոսը ։ Վերջին երկու տարեշրջաններում՝ 2019-2021 թվականներին խաղացել է ռուսական «Խիմկի» ակումբի թիմի կազմում։
Հասակը՝ 208 սանտիմետր ։
Արտաքին հղումներ
Կատեգորիա:1987 ծնունդներ Կատեգորիա:Մարտի 2 ծնունդներ Կատեգորիա:Շվեդ բասկետբոլիստներ Կատեգորիա:Դետրոյթ Փիստոնսի բասկետբոլիստներ Կատեգորիա:Բոստոն Սելտիքսի բասկետբոլիստներ Կատեգորիա:Գոլդեն Սթեյթ Ուորիորսի բասկետբոլիստներ
Քրիստոֆ Վալց
Քրիստոֆ Վալց (Christoph Waltz, ), ավստրիացի և ամերիկացի կինոդերասան, որը մեծ հայտնիություն ձեռք բերեց Քվենտին Տարանտինոյի «Անփառունակ սրիկաները» ֆիլմում մարմնավորելով Շտանդարտենֆյուրերի դերը։ Հենց այդ դերի համար Վալցն արժանացավ բոլոր հնարավոր կինոմրցանակներին, այդ թվում նաև «Օսկար», «Ոսկե Գլոբուս» և «BAFTA»։
Հետագայում ևս նա շարունակեց իր համագործակցությունը Տարանտինոյի հետ՝ նկարահանվելով նրա «Ջանգոն ազատված» վեստեռնում։ Այդ դերը նրան բերեց երկրորդ «Օսկար»-ը, «Ոսկե Գլոբուս»-ը և «BAFTA»-ն։
Կենսագրություն
Քրիստոֆ Վալցը ծնվել է կինոմատոգրաֆիստների ընտանիքում (նրա ծնողները՝ Յոհաննես Վալցը և Էլիզաբեթ Ուրբանչիկը եղել են կոստյումների մոդելավորող։ Իսկ թաթն ու պապը՝ թատրոնի դերասաններ)։ Ավարտել է Մաքս Ռեյնհարդտի անվան թատերական սեմինարը, հետո տեղափոխվել է Նյու Յորք և սովորել է Լի Ստրասբերգի ինստիտուտում։ Իր կարիերայի սկզբում Վալցի գործակալը հորդորում էր իրեն, որ խուսափի ամերիկյան պրոեկտներին մասնակցելուց, հիշեցնելով, որ Հոլիվուդում ավստրիացի դերասանը խաղալու է միայն ֆաշիստի դեր՝ պատերազմական ֆիլմերում։
1970-ականների վերջին սկսեց նկարահանվել տարբեր հեռուստասերիալներում, հիմնականում դետեկտիվ սերիալներում։ Փոքրիկ դեր է խաղացել Քշիշտոֆ Զանուսիի «Կյանք կյանքի համար» ֆիլմում (1991)։ Խաղացել է նաև հայտնի ավստրիական «Կոմիսար Ռեքս» հեռուստասերիալում։
Այնուամենայնիվ, Հոլիվուդյան հասարակության և մասնագետների ուշադրության կենտրոնում Վալցը ընկավ՝ միայն 2009 թվականին մարմնավորելով շտանդարտենֆյուրերի կերպարը Տարանտինոյի «Անփառունակ Սրիկաները» ֆիլմում։ Այդ դերի համար նա արժանացավ «Լավագույն դերասան» մրցանակին 2009 թվականի Կաննի կինոփառատոնում, իսկ 2010 թվականի հունվարին արժանացավ «լավագույն երկրորդ պլանի դերասան» մրցանակին՝ «Ոսկե Գլոբուս»-ում։ Այդ դերը նրան բերեց նաև «Ամերիկյան կինոքննադատների ասոցիացիայի» «Ամերիկյան կինոդերասանների Գիլդիայի» մրցանակներին, նաև «Օսկար» և «BAFTA» որպես երկրորդ պլանի լավագույն դերասան։
Ծանոթագրություններ
Կատեգորիա:Վիեննա քաղաքում ծնվածներ Կատեգորիա:Ավստրիացի դերասաններ Կատեգորիա:Ամերիկացի կինոդերասաններ Կատեգորիա:20-րդ դարի դերասաններ Կատեգորիա:Օսկարակիրներ Կատեգորիա:BAFTA մրցանակի դափնեկիրներ Կատեգորիա:Ավստրիացի ռեժիսորներ Կատեգորիա:Թատերական ռեժիսորներ Կատեգորիա:Թատրոնի դերասաններ Կատեգորիա:Հեռուստատեսային դերասաններ Կատեգորիա:«Ոսկե գլոբուս» մրցանակի դափնեկիրներ Կատեգորիա:Վիեննայի երաժշտության և կատարողական արվեստի համալսարանի շրջանավարտներ Կատեգորիա:Երկրորդ պլանի լավագույն դերասան Օսկարի մրցանակակիրներ
Լյուքսեմբուրգի ֆուտբոլի առաջնություն 1994-1995
Լյուքսեմբուրգի ֆուտբոլի առաջնություն 1994-1995, Լյուքսեմբուրգի 81-րդ ֆուտբոլի առաջնությունը։ Մրցաշարի չեմպիոն է դարձել «Ժենես Էշը»։ Մրցաշարին մասնակցել է 12 թիմ։
Արտաքին հղումներ
Կատեգորիա:Լյուքսեմբուրգի ֆուտբոլի առաջնություն
Գրունտի խտացում
Կատեգորիա:Շինարարություն
Մանկական ստեղծագործության թանգարան
Հայաստանի մանկական ստեղծագործության թանգարան (մինչ 1980 թվականը՝ Հայաստանի մանկական պատկերասրահ), հիմնվել է 1970 թվականին՝ Երևանում, արվեստաբան Հենրիկ Իգիթյանի և մանկավարժ Ժաննա Աղամիրյանի (1936-1975 թթ., եղել է առաջին տնօրենը) նախաձեռնությամբ։
Պատմություն
Թանգարանի էքսպոզիցիայի հիմք է հանդիսացել 1968 թվականին Երևանի նկարչի տանը կազմակերպված «Աշխարհը երեխաների աչքերով» մանկական ստեղծագործությունների ցուցահանդեսը։ Այդ իրադարձության հետ է առնչվում 1970 թ. Մանկական պատկերասրահի բացումը։ Հետագայում՝ 1978 թ., պատկերասրահը վերածվեց թանգարանի։
Գևորգ Մեսյան
Գևորգ Մնացականի Մեսյան, հայ բանաստեղծ, արձակագիր, թարգմանիչ, ԽՍՀՄ գրողների միության անդամ 1934 թվականից։
Մանկական ստեղծագործության թանգարան
Պատմություն
Շուրջ չորս տասնամյակ Երևանի Մանկական ստեղծագործության թանգարանը ներկայացնում է մանկական արվեստը՝ գեղագիտական հաճույք պատճառելով և մանուկ, և մեծ ակնդիրներին։ Թանգարանի մշտական հավաքածուն ներառում է շուրջ 150,000 ստեղծագործություններ Հայաստանից և աշխարհի 120 երկրներից ։ Մշտական ցուցադրությունը ներկայացված է երեք անվանակարգերում` հայկական արվեստ, միջազգային արվեստ և դեկորատիվ-կիրառական արվեստ։ Գործում է նաև ցուցահանդեսային սրահը։ Առանձնահատուկ հոգատարությամբ սրահներում պահպանվում են այն սաների աշխատանքները, ովքեր հետագայում դարձել են հայտնի նկարիչներ և ճարտարապետներ։ Թանգարանը անցկացնում է  հատուկ միջոցառումներ Երևանի և մարզերի դպրոցականների համար՝ կրթելով և զարգացնելով նրանց ճաշակը, երևակայությունը, և բացահայտելով նրանց նկարչական ունակությունները։ Մասնակցում է տարբեր միջազգային ցուցահանդեսների՝ ստանալով բազմաթիվ հեղինակավոր մրցանակներ։ Թանգարանում տարիների ընթացքում ստեղծվել են հետաքրքիր ավանդույթներ՝ մանուկների ստեղծագործությունների ամենամյա ցուցադրություն, այն սաների աշխատանքների ցուցադրություն, ովքեր պատրաստվում են ընդունվելու գեղարվեստական ուսումնարաններ և բուհեր, և իհարկե մի տոն, որը կոչվում էր «Երեխաները նկարում են ասֆալտի վրա»։ Ամեն տարի մայիսի 20-ին երեխաները՝ զինված գունավոր կավիճներով, հավաքվում էին Օպերային թատրոնին կից հրապարակում։ Արդյունքում ծնվում էին բազմաթիվ վառ պատկերներ և ի հայտ էին գալիս նոր տաղանդավոր երեխաներ։ Իսկ հունիսի 1-ին, երեխաների պաշտպանության օրվան նվիրված ցուցահանդեսը արտասահմանյան հանրահայտ թանգարանների հետ նաև սերտ համագործակցության միջոց էր։ Այդ օրը ներկայացվում էին տարբեր երկրների երեխաների աշխատանքներ, որոնց ցուցադրությունը հնարավոր էր դառնում ի շնորհիվ Արտասահմանյան երկրների հետ բարեկամության միության աջակցության ։
Գևորգ Մեսյան
Կենսագրություն
Ծնվել է Դաղեթ Խաչեն (հետո՝ Վրացական ԽՍՀ Թեթրիծղարոյի շրջանում) ավանում։ Նախնական կրթությունը ստացել է Թիֆլիսի հոգևոր սեմինարիայում։ 1909 թվականին ընդունվել և 1915 թվականին ավարտել է Պետրոգրադի նյարդահոգեբանական ինստիտուտը։ Այնուհետև երկար տարիներ ուսուցչություն է արել Թիֆլիսում։ Նրա առաջին գործերը տպագրվել են 1909 թվականից, «Հասկեր» ամսագրում։ Մահացել է 1937 թվականին ։
Մանկական ստեղծագործության թանգարան
Պատմություն
Մանկական արվեստի թանգարանը հագեցված է աուդիո գիդով, որը կարելի է անվճար ներբեռնել izi.travel հավելվածի միջոցով։
Գևորգ Մեսյան
Մահ
Անհիմն բռնադատվել և 1937 թվականին գնդակահարվել է։ Հետմահու արդարացվել է ։
Ծանոթագրություններ
Կատեգորիա:20-րդ դարի արևելահայ բանաստեղծներ Կատեգորիա:20-րդ դարի արևելահայ արձակագիրներ Կատեգորիա:Հայ թարգմանիչներ Կատեգորիա:1883 ծնունդներ Կատեգորիա:1937 մահեր Կատեգորիա:Ռուսերենից հայերեն թարգմանիչներ Կատեգորիա:ԽՍՀՄ գրողների միության անդամներ Կատեգորիա:ԽՍՀՄ-ում գնդակահարվածներ
Մանկական ստեղծագործության թանգարան
Պատմություն
Թանգարանի առաջին տնօրեն է եղել մանկավարժ Ժաննա Աղամիրյանը։
Ներկայիս տնօրեն՝ Արմենուհի Հարությունյան։
Թանգարանը գտնվում է Աբովյան 13 հասցեում։
Հայկական արվեստի բաժին
Թանգարանի հայկական արվեստի բաժնում տեղ է գտել Հովհաննես Թումանյանի հեքիաթների հիման վրա ստեղծված  նկարների շարքը, ինչպես նաև «Սասունցի Դավիթ» էպոսի նկարազարդումները։ Հաջորդ ցուցադրությունը՝ Եվրոպայի օրվան նվիրված մեկ այլ շարք է, որտեղ երեխաները պատկերել են եվրոպական երկրների հեքիաթների հերոսներին և ճարտարապետական հուշարձանները։ Սրահներից մեկում կարելի է տեսնել Քրիստոսի ծննդյանը նվիրված նկարազարդումներ և բատիկ ստեղծագործություններ, ինչպես նաև Նոյան տապանը պատկերող խեցեգործական աշխատանքներ։
Միջազգային արվեստի բաժին
Այստեղ են հավաքված աշխարհի ավելի քան 130 երկրների երեխաների ստեղծագործություններ։ Այս աշխատանքները թանգարանը ստացել է ՀՀ կրթության և գիտության նախարարության, Մշակույթի նախարարության և Արտասահմանյան երկրների հետ մշակութային կապերի կոմիտեի կողմից։ 1980 թ. Օլիմպիական խաղերի ժամանակ Մոսկվայում Հենրիկ Իգիթյանը կազմակերպել էր մանկական ստեղծագործությունների միջազգային ցուցահանդես։ Ցուցադրության ավարտից հետո լավագույն աշխատանքները փոխանցվեցին Երևանի Մանկական ստեղծագործության թանգարանին։ Իր հերթին, Անգլիայի երեխաների նկարները թանգարանին նվիրաբերել է 1976 թ Մեծ Բրիտանիայի վարչապետ Հարոլդ Ուիլսոնը։ Իսպանիայի մանուկների նկարները փոխանցվել են Խորհրդային Միությունում Իսպանիայի դեսպանի կողմից։ Հավաքածուն պարբերաբար թարմացվում է արտերկրի տարբեր պատվիրակությունների կողմից նվիրաբերվող աշխատանքներով։
Դեկորատիվ-կիրառական արվեստի բաժին
Թանգարանի դեկորատիվ-կիրառական արվեստի բաժնի հավաքածուն թվաքանակով ամենահարուստն է։ Թանգարանի այս բաժնում ներկայացված են «Նոյան Տապան», «Սասունցի Դավիթ», «Բաբելոնի աշտարակ», «Սարդարապատի հաղթանակի օր» խեցեգործական նախագծերը։ Այս հատվածի ցուցադրումը ներառում է նաև բատիկներ՝ կատարված աստվածաշնչի և էպոսների հիման վրա, ապլիկացիաներ, մետաղական հայակական ավանդական զարդեր, քարե և փայտե փորագրություններ, տարբեր տեխնիկաներով արված ասեղնագործ աշխատանքներ, կարպետների և գոբելենների շարքեր։
Ցուցասրահ
Ցուցասրահը գտնվում է թանգարանի առաջին հարկում, որտեղ ԳԱԿ-ի Երևանի և մասնաճյուղերի սաները պարբերաբար ներկայացնում են իրենց նախագծերը, ինչպես նաև կազմակերպվում են ժամանակակից արվեստագետների անհատական ցուցահանդեսներ։
Ցուցահանդեսներ
1970-1975 թվականներին պատկերասրահում տեղի են ունեցել ավելի քան 80 ցուցահանդեսներ։ Ցուցահանդեսներին ներկայացվել են Երևանի և Հայաստանի տարբեր մարզերի հանրակրթական և արվեստի դպրոցների սաների ստեղծագործությունները, ինչպես նաև կազմակերպվել են երեխաների անհատական ցուցահանդեսներ։ Թանգարանում հաճախ տեղի են ունեցել ԽՍՀՄ (Վրաստան, Էստոնիա, Ուկրաինա, Ռուսաստան, Լատվիա, Լիտվա) և արտերկրի (Ֆրանսիա, Իրան, Հարավսլավիա,[ԳԴՀ, Հունգարիա, Չեխոսլովակիա, Ուրուգվայ, Ռումինիա, Բուլղարիա, Մոնղոլիա, Եգիպտոս, Լիբանան, Անգլիա, Սլովակիա) դպրոցական տարիքի երեխաների ստեղծագործությունների ցուցադրություններ ։
Հետագայում թանգարանը կազմակերպել է բազմաթիվ ցուցահանդեսներ՝ ներկայացնելով մանկական արվեստը ինչպես Հայաստանում, այնպես էլ աշխարհի տարբեր երկրներում, նրանցից առավել կարևորագույներն են՝